open-index/open-wikipedia-markdown huggingface dataset:
சன்டோலிரா லேட்டிப்ரோசா

***சன்டோலிரா லேட்டிப்ரோசா*** (*Sundolyra latebrosa*) என்பது சுமாத்திராவில் காணப்படும் பக்ரிடே குடும்ப கெளிறு மீன் சிற்றினம் ஆகும். இந்தச் சிற்றினமானது வடமேற்கு சுமாத்திராவில் குரூங் பாபா ரோட் வடிகாலில் காணப்படுகிறது. இம்மீன் 20 செ.மீ. உடல் நீளம் வரை வளரக்கூடியது. *ச. லேட்டிப்ரோசா* மலைப்பகுதி ஓடைகளில் வாழ்கிறது. இப்பகுதியில் பெரிய பாறைகள் மற்றும் கூழாங்கல் கொண்ட அடிப்பகுதி, பெரிய பாறைகளுக்கு இடையே காணப்படும் பிளவில் வாழ்கின்றது. இந்தச் சிற்றினம் இதன் பேரினமான *சன்டோலிரா*வில் அறியப்பட்ட ஒரே சிற்றினம் ஆகும்.

## மேற்கோள்கள்

பகுப்பு:கெளிறு மீன்
இராம்கர் சட்டமன்றத் தொகுதி

**இராம்கர் சட்டமன்றத் தொகுதி** (Ramgarh, Jammu and Kashmir Assembly constituency) இந்தியாவின் வடமாநிலமான சம்மு காசுமீரின் சம்மு காசுமீர் சட்டப் பேரவையின் 90 சட்டமன்ற தொகுதிகளுள் ஒன்றாகும். இத்தொகுதி 2022 ஆம் ஆண்டு தோற்றுவிக்கப்பட்டது.

## சட்டப்பேரவை உறுப்பினர்கள்

## தேர்தல் முடிவுகள்
### 2024

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
முகேன் ராவ்

**முகேன் ராவ்** (***Mugen Rao,*** பிறப்பு:1995) என்பவர் மலேசிய பாடகரும் தமிழ் திரைப்பட நடிகரும் ஆவார்.   2019 இல், ''பிக் பாஸ்'' தமிழ் நிகழ்ச்சியின்  பருவம் 3 இன்  வெற்றியாளர் ஆவார். இவர் சில சமயங்களில் எம்ஜிஆர் என்ற சுருக்கப்பெயருடன் அழைக்கப்படுகிறார்.

## தனிப்பட்ட வாழ்க்கை
முகேன் ராவ் மலேசிய தலைநகர் கோலாலம்பூரில் மூன்று குழந்தைகளில் ஒருவராகப் பிறந்தார். இவரின் தந்தை பிரகாஷ் ராவ் 2020 இல் இறந்தார்.

## தொழில் வாழ்க்கை
தனது தந்தையுடன் ஒரு மேடைப் பாடகராகத் தனது இசை வாழ்க்கையைத் தொடங்கிய முகேன் ஐம்பது மேடை நிகழ்ச்சிகளில் பாடியுள்ளார். மலாய் தொலைக்காட்சி நிகழ்ச்சியான *சேனந்துங் மலம்* மூலம் அறிமுகமான இவர், பின்னர் *கெராக் காஸ்* மற்றும் *கோரா* உள்ளிட்ட திரைபடங்களிலும் குறும்படங்கள், தொலைக்காட்சிப் படங்கள் மற்றும் விளம்பரங்களில் சிறிய வேடங்களிலும் நடித்துள்ளார்.

2016 இல் இவரது இசை காணொலியான "கயல்விழி" வலையொளியில் தீவிரப்பரவலைத் தொடர்ந்து முகேன் ராவின் இசை வாழ்க்கை தொடங்கியது. இவரது பிற்கால இசைக் காணொலிகளில் "*அன்பே ஆருயிரே*", "*போகிறேன்*", "*மயக்குறியே*" மற்றும் "*ஒத்த தாமரை*" ஆகியவை அடங்கும். இது 2022 இல்  மெய்நிகர் உற்பத்தி தொழில்நுட்பம் மூலம் படமாக்கப்பட்டது.

2019 ஆம் ஆண்டில், இவர் ''பிக் பாஸ்'' தமிழ் நிகழ்ச்சியின் பருவம் 3இல் கலந்து கொண்டு முதல் பரிசினை வென்றதன் மூலம் இந்தியாவில் பிரபலமடையத் துவங்கினார். இந்நிகழ்ச்சியில் கலந்து கொண்ட முதல் மலேசிய போட்டியாளரும் இவரேயாவார்.  "சத்தியமா" என்ற இவரது 2019 பாடல் பிக் பாஸ் நிகழ்ச்சியில் கலந்து கொண்டதன் காரணமாக, அதிகாரப்பூர்வமாக 2020 இல்  வெளியிடப்பட்டது. பிக்பாஸ் வெற்றியைத் தொடர்ந்து தமிழ்த் திரைப்படத்துறையில் இவருக்கு உருவாகிய மவுசு மற்றும் படவாய்ப்புகள் காரணமாக சென்னைக்கு இடம் பெயர்ந்தார். .

இவர் 2020 இல் மூன்று தமிழ்த் திரைப்பட ஒப்பந்தங்களில் கையெழுத்திட்டார். *வெற்றி*  என்ற திரைப்படத்தில் முக்கிய கதாப்பாத்திரத்தில் நடிக்கப்போவதாக அறிவிக்கப்பட்டது . இயக்குநர் கவின் மூர்த்தியின் இயக்கத்தில் முன்னணி நாயகனாக நடித்த *வேலன்* என்ற திரைப்படம்  திசம்பர் 2021 இல் வெளியிடப்பட்டது. 2022 இல், இவர் திவ்ய பாரதியுடன் இணைந்து  *மதில் மெல் காதல்*  என்ற திரைப்படத்தின் படப்பிடிப்பைத் தொடங்கினார் .

## திரைப்படவியல்

### திரைப்படங்கள்

### இணைய தொடர்கள்

### குறும்படங்கள்

### தொலைக்காட்சி

#### நடிகர்

## மேற்கோள்கள்

## வெளி இணைப்புகள்

* 

பகுப்பு:1995 பிறப்புகள்
பகுப்பு:தெலுங்கு மக்கள்
பகுப்பு:தமிழர்
பகுப்பு:பிக் பாஸ் தமிழ் போட்டியாளர்கள்
பகுப்பு:வாழும் மக்கள்
சக்தி ராஜ் பாரிக்கர்

**சக்தி ராஜ் பாரிகர்** (*Shakti Raj*) ஓர் இந்திய அரசியல்வாதியும் பாரதிய ஜனதா கட்சி உறுப்பினரும் ஆவார். பரிகர் சம்மு காசுமீரில் உள்ள தோடா மாவட்டத்தில் உள்ள தோடா சட்டமன்றத் தொகுதியிலிருந்து சம்மு காசுமீர் சட்டப் பேரவையின் சட்டப்பேரவை உறுப்பினராகவும், பாரதிய ஜனதா கட்சி - சம்மு காசுமீர் மக்களின் சனநாயக கட்சி (Jammu and Kashmir People's Democratic Party) அரசாங்கத்தில் இணை அமைச்சராகவும் பணியாற்றியுள்ளார்.
## ஆரம்பகால வாழ்க்கை மற்றும் கல்வி
மேல்நிலை கல்வியில் தேர்ச்சிப் பெற்ற பிறகு, சக்தி பரிகார் ஒரு பிரெஞ்சு பன்னாட்டு நிறுவனத்தில் பணியாற்றினார். பின்னர் சொந்தமாக தொழில் தொடங்கினார். 
## அரசியல் வாழ்க்கை
2008ஆம் ஆண்டில் பாரதிய ஜனதா கட்சியில் சேர்ந்த இவர், இந்தர்வால் சட்டமன்றத் தொகுதியில் நடைபெற்ற சட்டமன்றத் தேர்தலில் போட்டியிட்டு தோல்வியடைந்தார். 2014ஆம் ஆண்டில், முசுலிம் பெரும்பான்மை கொண்ட தோடாவிலிருந்து 4,040 வாக்குகள் வித்தியாசத்தில் தேர்ந்தெடுக்கப்பட்ட பின்னர் பாரிகர் அரசியல் வட்டாரங்களை ஆச்சரியப்படுத்தினார். இவர் காங்கிரசு சட்டமன்ற உறுப்பினர் அப்துல் மசித் வாணியை தோற்கடித்தார். அப்துல் மசித் 20,532 வாக்குகளைப் பெற்றார். உமர் அப்துல்லா வேட்பாளர் சம்மு-காசுமீர் தேசிய மாநாட்டு கட்சி 16,416 வாக்குகளைப் பெற்று மூன்றாவது இடத்தைப் பிடித்தார்.

30 ஏப்ரல் 2018 அன்று, சக்தி பாரிகர் பாஜக-பிடிபி அரசாங்கத்தில் இணை அமைச்சராக நியமிக்கப்பட்டார்.

2020 சனவரி 13 அன்று, சம்மு-காசுமீரில் இருந்து பாரதிய ஜனதா கட்சியின் தேசியக் குழு உறுப்பினராக பாரிகர் தேர்ந்தெடுக்கப்பட்டார். இக்குழுவில் உதம்பூர் மக்களவை பிரதிநிதியாக இருந்தார்.

2023 சூலை 22 அன்று, பாரிகர் பாதுகாப்பு அமைச்சர் ராஜ்நாத் சிங் சந்தித்தார். தோடா மாவட்டப் பாதுகாப்பு சாலைகள் மற்றும் முந்தைய தோடா மாவட்டத்தில் இந்திய ராணுவத்தின் சிறப்பு ஆட்சேர்ப்பு பேரணி குறித்து இவர் விவாதித்தார். பாரிகருக்கு அனைத்து உதவிகளும் செய்வதாக பாதுகாப்பு அமைச்சர் உறுதியளித்தார்.

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:ஜம்மு காஷ்மீர் அரசியல்வாதிகள்
இலித்தியம் மோனாக்சைடு எதிர்மின்னயனி

**இலித்தியம் மோனாக்சைடு எதிர்மின்னயனி** (*Lithium monoxide anion*) என்பது (LiO−) என்ற மூலக்கூற்று வாய்ப்பாட்டால் அறியப்படும் வாயு நிலையில் உள்ள ஒரு மீக்கார அயனியாகும்.  2008 ஆம் ஆண்டு வரை இலித்தியம் மோனாக்சைடு எதிர்மின்னயனி மிகவும் வலுவான அறியப்பட்ட காரமாக இருந்தது. இதன் பின்னர் கட்டமைப்பில் மாறுபட்ட ஈரெத்தினைல் பென்சீன் ஈரயனி அதிக புரோட்டான் தொடர்பைக் கொண்டிருப்பதாகத் தீர்மானிக்கப்பட்டது. இலித்தியம் மோனாக்சைடு எதிர்மின்னயனி கண்டுபிடிக்கப்படுவதற்கு முன்னர் மெத்தினைடு அயனி வலுவான காரமாக இருந்தது.

இலித்தியம் மோனாக்சைடு எதிர்மின்னயனியின் புரோட்டான் நாட்டம்  ~1782 கிலோயூல்/மோல் ஆகும்.

## தயாரிப்பு
மோதலால் தூண்டப்பட்ட விலகல் நிலைமைகளின் கீழ் இலித்தியம் ஆக்சலேட்டு அயனின் தொடர்ச்சியான கார்பாக்சில் நீக்கம் மற்றும் கார்பனைல் நீக்கம் வினைகளின் மூலம் நிறைநிறமாலைமானியில் இந்த அயனி தயாரிக்கப்படுகிறது:

::LiO−C(=O)−CO−2 → LiO−C(=O)− + CO2
::LiO−C(=O)− → LiO− + CO

இலித்தியம் மோனாக்சைடு எதிர்மின்னயனியை தயாரிக்க உதவும் மேலே உள்ள முறை திறனற்றதாகவும் செயல்படுத்த கடினமானதாகவும் உள்ளது. தேவையான அயனி காற்றில் உள்ள ஈரப்பதம் மற்றும் மூலக்கூறு ஆக்சிசனுடன் விரைவாக வினைபுரிகிறது. மோதல் தூண்டப்பட்ட விலகல் செயல்முறையுன் படிகளை செயல்படுத்த கருவியில் அறிமுகப்படுத்தப்படும் உயர் அழுத்த ஆர்கானால் வினை மேலும் தீவிரமடைகிறது.

## மேலும் காண்க
*இலித்தியம் ஆக்சைடு

## மேற்கோள்கள்

பகுப்பு:இலித்தியம் சேர்மங்கள்
மலேசிய கூட்டரசு சாலை 50

**பத்து பகாட்-குளுவாங்-மெர்சிங் சாலை** அல்லது **மலேசிய கூட்டரசு சாலை 50** (ஆங்கிலம்: *Malaysia Federal Route 50*; அல்லது *Batu Pahat–Kluang–Mersing Road*); மலாய்: *Laluan Persekutuan Malaysia 50* அல்லது *Jalan Batu Pahat–Kluang–Mersing*)  என்பது மலேசியா, ஜொகூர் மாநிலத்தின் பத்து பகாட்; குளுவாங்; மெர்சிங் மாவட்டங்களில் உள்ள கூட்டரசு சாலை ஆகும்.

ஜொகூர் மாநிலத்தில், மேற்கில் உள்ள பத்து பகாட் நகரத்தையும் கிழக்கில் உள்ள ஜெமாலுவாங் நகரத்தையும் இந்தச் சாலை இணைக்கிறது.

## பொது

ஆயர் ஈத்தாம் மாற்றுச் சாலை வழியாக  மலேசிய தெற்கு வழித்தடத்தை அடைவதற்கு இது ஒரு முக்கியச் சாலையாகவும் அமைகிறது.

இந்தச் சாலையின் கிலோமீட்டர் **0**; மலேசிய கூட்டரசு சாலை 5-இன் சாலைப் பரிமாற்றத்தில், சோகா மலைக்கு (Mount Soga) அருகில், பத்து பகாட் நகரில் அமைந்துள்ளது.

## வரலாறு

1911-ஆம் ஆண்டில், ஜொகூர் மாநில அரசு பிரித்தானிய காலனி அரசாங்கத்துடன் இணைந்து ஜொகூர் பாருவில் இருந்து பத்து பகாட் மற்றும் மூவார் வரையிலான சாலை வலையமைப்பை உருவாக்கியது. இதன் விளைவாக, பத்து பகாட்-குளுவாங்-மெர்சிங் சாலை 1919-இல் நிறைவடைந்தது. அங்கு இன்றைய மலேசிய கூட்டரசு சாலை 5-இன் ஒரு பகுதி உள்ளது.[4]

2002-ஆம் ஆண்டு, பத்து பகாட்டில் இருந்து குளுவாங் வரையிலான நான்கு வழிப்பாதையுடன், இந்த மலேசிய கூட்டரசு சாலை 50 ஓரளவிற்கு மேம்படுத்தப்பட்டது. மீதமுள்ள சாலை இரண்டு வழிச்சாலையாக உள்ளது.

சனவரி 13, 2007 அன்று, குளுவாங்-மெர்சிங் சாலையில் உள்ள சுங்கை செம்பெரோங் பாலம் திடீர் வெள்ளத்தின் காரணமாக இடிந்து விழுந்தது.

### சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

ககாங்-கங்கார் லெங்கோர்-ஜெமாலுவாங் சாலைப் பகுதியில் குரங்குகள் மற்றும் யானைகளின் நடமாட்ட அடையாள அறிவிப்புகள் உள்ளன.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* ஆயர் ஈத்தாம்
* குளுவாங்
* ககாங்
* மெர்சிங்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
இராம்பன் சட்டமன்றத் தொகுதி

**இராம்பன் சட்டமன்றத் தொகுதி** (*Ramban Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இராம்பன் உதம்பூர் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

## மேலும் காண்க

* இராம்பன் மாவட்டம்

## மேற்கோள்கள்

 

பகுப்பு:இராம்பன் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
சதீசுகுமார் சர்மா

**சதீசு குமார் சர்மா** (*Satish Kumar Sharma*) இந்திய தேசிய காங்கிரசு கட்சியைச் சேர்ந்த ஓர் அரசியல்வாதி ஆவார். இவர் இந்திய நாடாளுமன்றத்தின் உறுப்பினராவார். இந்திய நாடாளுமன்றத்தின் உத்தராகண்டம் மேலவையான மாநிலங்களவை பிரதிநிதி ஆவார்.

## மேற்கோள்கள்

## வெளி இணைப்புகள்
* மாநிலங்களவை இணையதளத்தில் சுயவிவரம்

பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
மிசுடசு விட்டேட்டசு

**மிசுடசு விட்டேட்டசு** (*Mystus vittatus*) **வரியுடைய க்குள்ள கெளிறு** என்பது பக்ரிடே குடும்பத்தைச் சேர்ந்த ஒரு கெளிறு மீன் ஆகும். இது ஆசிய நாடுகளான பாக்கித்தான், இந்தியா, இலங்கை, நேபாளம், வங்களாதேசம் மற்றும் அநேகமாக மியான்மர் ஆகியவற்றில் காணப்படுகிறது. மண் அடிப்பகுதியில் ஏரிகள் மற்றும் சதுப்பு நிலங்களில் ஓரளவு தாவரங்களுடன் உள்ள உவர்நீர் அமைப்புகளில் இது காணப்படுகிறது. தென்கிழக்கு ஆசிய நாடுகளில் இதன் எண்ணிக்கை குறித்த விவாதம் உள்ளது. ஏனெனில் இந்தப் பிராந்தியத்தில் உள்ள *மிசுடசு* சிற்றினங்களுக்கிடையே நெருக்கமான உருவவியல் ஒற்றுமைகள் உள்ளன.

இது அதிகபட்சமாக 21 செமீ நீளம் வரை வளரும். &nbsp;மீன்பிடித்தல், செல்லப்பிராணி வர்த்தகம் மற்றும் வாழ்விட அழிவு காரணமாகச் சமீப காலங்களில் இதன் எண்ணிக்கை குறைந்து வருவதாக அறியப்படுகிறது. இவை முட்டையிடும் போது ஒலியை உருவாக்குகின்றன என்று அறியப்படுகிறது.

## மேற்கோள்கள்

பகுப்பு:கெளிறு மீன்
பகுப்பு:இந்திய மீன்கள்
மிசுடசு அங்கூட்டா

**இலங்கைக் குள்ளக் கெளிறு** (*Sri Lanka dwarf catfish*) எனும் *மிசுடசு அங்கூட்டா*  (*Mystus ankutta*) பக்ரிடே குடும்பத்தைச் சேர்ந்த ஒரு கெளிறு மீன் சிற்றினம் ஆகும். இலங்கையில் களனி கங்கை ஆற்றிலிருந்து நில்வலா ஆறு வரை உள்ள நன்னீர் நிலைகளில் இது காணப்படுகிறது.

இலங்கைக் குள்ளக் கெளிறு 7.9 செமீ நீளம் (உடல்) வரை வளரும். இந்த மீன் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அருகிய இனமாக வகைப்படுத்தப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:கெளிறு மீன்
பகுப்பு:இலங்கை உயிரினங்கள்
விட்டேக்கர் பூனை பாம்பு

***போய்கா டைட்டோனி விட்டேக்கேரி*** (*Boiga dightoni whitakeri*) அல்லது **விட்டேக்கர் பூனை பாம்பு** என்பது கொலுப்ரிடே குடும்ப பாம்புச் சிற்றினம் ஆகும். இந்த பாம்பு இரவாடுதல் வகையினையும் மரங்களில் வாழக்கூடியதாகும். இப்பாம்புகள் வரியுடைய பற்களையும் இதன் மூலம் நச்சினைச் செலுத்தும் தன்மையுடையது. இது தென்னிந்தியாவில் மேற்குத் தொடர்ச்சி மலைகளிலும், கேரளா மற்றும் தமிழ்நாடு மாநிலங்களில் காணப்படுகிறது.

## சொற்பிறப்பியல்
இந்திய ஊர்வன பாதுகாப்பு, கல்வியின் முன்னோடியான புகழ்பெற்ற இந்திய ஊர்வனவியலாளர் உரோமுலசு விட்டேக்கரின் பெயரால் இப்பாம்பு விட்டேக்கர் பூனைப் பாம்பு எனப் பெயரிடப்பட்டுள்ளது.

## கண்டுபிடிப்பின் வரலாறு
சமீபத்தில் (2021) தமிழ்நாடு மற்றும் கேரளா மேற்குத் தொடர்ச்சி மலையைச் சேர்ந்த *போய்கா* ஆய்வின் போது இது கண்டுபிடிக்கப்பட்டது. மேலும் இலங்கையில் காணப்படும் மற்றொரு சிற்றினமான இலங்கை பூனை பாம்பான போய்கா சிலோனென்சிசு உடன் இதற்கு நெருக்கமான தொடர்பு இருப்பது கண்டறியப்பட்டது. எனவே இப்பாம்பு புதிய சிற்றினமாக விவரிக்கப்பட்டது. மேலும் இது *போய்கா விட்டேக்கேரி* என்று பெயரிடப்பட்டது. 2023ஆம் ஆண்டில், இது *போய்கா டைட்டோனி*யின் துணையினமாகக் கருதப்பட்டது.

## மாதிரி சிற்றினம்
* நிறைவகை: பா. இ. வ. ச. 3597 (முன்னர் சி. ஈ. எசு. எசு 255) தேவார் மாலா வகை வட்டாரத்தைச் சேர்ந்த முதிர்ச்சியடைந்த ஆண். 
* மூல வகை: பா. இ. வ. ச. 1863. சேகரிப்பு கேரளா எர்ணாகுளம் மாவட்டத்தில் உள்ள புல்லம்பாராவைச் சேர்ந்த கே. ஜி. அடியோதி.

## அடையாள அம்சங்கள்
மேற்குத் தொடர்ச்சி மலையில் காணப்படும் *போய்கா* பேரினத்தில் 19 நடுத்தர அளவிலான செங்குத்தான செதில்களைக் கொண்டுள்ளது. வாலடிச் செதில்கள் 88 முதல் 98 வரை காணப்படும். பழுப்பு நுரை வண்ண வெளிப்பகுதியில் ஆரஞ்சு குறுக்கு கோடுகள் மங்கலான அடையாளங்களுடன் காணப்படும். வயிற்றுப் புற பக்கவாட்டில் சிறு புள்ளிகள் காணப்படும். 

## பரம்பல்
*போய்கா டைட்டோனி விட்டேக்கேரி* என்பது இரவில் புதர்கள் மற்றும் மரங்களில் தீவிரமாக இரைதேடும் பாம்பு ஆகும். இந்தச் சிற்றினம் தென்னிந்தியாவில் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இது தமிழ்நாடு மற்றும் கேரள மாநிலங்களில், தேவர்மலை, குற்றாலம், அகத்தியமலை மற்றும் இடுக்கி மாவட்டம், அதாவது முந்தைய எர்ணாகுளம் போன்ற பகுதிகளில் காணப்படுகிறது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
நமீபியானா

***நமீபியானா*** (*Namibiana*) என்பது *லெப்டோடைப்ளோபிடே* குடும்பத்தைச் சேர்ந்த பாம்பு பேரினம் ஆகும். இப்பேரினத்தில் உள்ள அனைத்துச் சிற்றினங்களும் முன்பு *லெப்டோடைப்ளோப்சு* பேரினத்தில் வைக்கப்பட்டன.

## சிற்றினங்கள்
*நமீபியானா* பேரினத்தில் பின்வரும் 5 சிற்றினங்கள் உள்ளன. 

* *நமீபியானா கிராசிலியர்*, மெல்லிய நூல் பாம்பு, மெல்லிய புழு பாம்பு 
* *நமீபியானா லாபியாலிசு*, தாமரா நூல் பாம்பு
* *நமீபியானா லேட்டிப்ரான்சு*, பெங்குயேலா புழு பாம்பு, இசுடெர்ன்பெல்டு நூற் பாம்பு
* *நமீபியானா ஆக்சிடென்டாலிசு*, மேற்கத்திய நூல் பாம்பு, மேற்கத்திய புழு பாம்பு
* *நமீபியானா ரோசுட்ராட்டா*, போகாஜின் குருட்டுப் பாம்பு, அங்கோலா நூற் பாம்பு

## மேற்கோள்கள்

பகுப்பு:பாம்புகள்
சகாயத்ரியோபிசு

**சகாயத்ரியோபிசு** (*Sahyadriophis*) என்பது கொலுப்ரிடே குடும்பத்தைச் சேர்ந்த பாம்புகளின் பேரினம் ஆகும். இந்தப் பேரினம் இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி ஆகும்.

## வகைப்பாட்டியல்
*சகாயத்ரியோபிசு* பேரினமானது 2023ஆம் ஆண்டில் *சகாயத்ரியோபிசு உத்தராகதி* மாதிரி இனத்துடன் உருவாக்கப்பட்டது. முன்பு *கெபியசு* பேரினத்தில் வைக்கப்பட்டிருந்த நீலகிரி கீல்பேக் இந்தப் பேரினத்திற்கு மாற்றப்பட்டது. மூலக்கூறு தரவுகள் *செனோக்ரோபிசு*, *போலியா* மற்றும் *அட்ரெடியம்* ஆகியவற்றைக் கொண்ட உயிரினக்கிளையில் சகோதர உயிரலகாக வகைப்படுத்தப்பட்டது. இது ஒலிகோசீன் காலத்தின் பிற்பகுதியில் அல்லது ஆரம்பக்கால மயோசீன் காலத்தில் கூறப்பட்ட உயிரினக் கிளையிலிருந்து வேறுபட்டது.

## சிற்றினங்கள்
தற்போது இந்தப் பேரினத்தில் இரண்டு சிற்றினங்கள் உள்ளன. இவை:

* *சகாயத்ரியோபிசு  பெடடோமி* (குந்தர், 1864-நீலகிரி கீல்பேக்
* *சகாயத்ரியோபிசு உத்தராகதி* (படேல், தாக்கரே, காம்ப்பெல் & மிர்சா, 2023) 

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
தென்னிந்திய புத்தர் கோயில், பெரம்பூர்

**தென்னிந்திய புத்தர் கோயில்** என்பது இந்தியாவில் தமிழ்நாடு மாநிலத்தின் சென்னையிலுள்ள பெரம்பூர் பகுதியில் அமையப் பெற்றுள்ள ஒரு புத்த விகாரம் ஆகும்.
## அமைவிடம்
கடல் மட்டத்திலிருந்து சுமார் 29.9 மீ. உயரத்தில், () என்ற புவியியல் ஆள்கூறுகள் கொண்டு, பெரம்பூர் பகுதியில் இப்புத்த விகாரம் அமைந்துள்ளது.

## விபரங்கள்
2018 ஆம் ஆண்டு சனவரி 14 ஆம் நாள் பொதுமக்கள் பயன்பாட்டிற்காக இந்த புத்த விகாரம் திறக்கப்பட்டது. பர்மா, கம்போடியா, தாய்லாந்து, இலங்கை ஆகிய நாடுகளிலிருந்து வந்த புத்த பிக்குகள் மற்றும் தென்னிந்திய புத்தர் சங்கம் சார்பில் கலந்து கொண்டவர்களால் இந்த புத்தர் கோயில் துவக்கி வைக்கப்பட்டது. சுமார் 6 அடி உயரமுள்ள தியான நிலையில் அமர்ந்து காணப்படும் புத்தர் சிலை இங்கு நிறுவப்பட்டுள்ளது. சென்னை மற்றும் அதன் சுற்று வட்டாரப் பகுதிகளில் புத்தர் போதனைகளைப் பரப்பி சீர்திருத்தம் செய்வதே இங்குள்ள புத்த பிக்குகளின் நோக்கமாகும்.
## மேற்கோள்கள்

## வெளி இணைப்புகள்
https://buddhavihar.in/

பகுப்பு:தமிழ்நாட்டு புத்தர் கோயில்கள்
பகுப்பு:இந்திய பௌத்த கோயில்கள்
பகுப்பு:பௌத்த கோயில்கள்
முகமது சின்வார்

**முகமது இப்ராகிம் அசன் சின்வார்** (*Mohammed Ibrahim Hassan Sinwar*) (16 செப்டம்பர் 1975)   காசாக்கரையின் பாலஸ்தீன போராளி இயக்கமான ஹமாஸ் குழுவின் *அல்-காசாம்* படையணியின் ஒரு முக்கியப் படைத்தலைவர் ஆவார். இவர் 2023 இஸ்ரேல் மீதான ஹமாசின் தாக்குதல்கள்  போன்ற  இஸ்ரேல்-ஹமாஸ் போர்களில் கலந்து கொண்டவர்

ஹாமாசின் தலைவரும், 2023 இஸ்ரேல் மீதான ஹமாசின் தாக்குதல்களுக்கு மூளையாக செயல்பட்டவரும், 16 அக்டோபர் 2023 அன்று இஸ்ரேலியப் படைகளால் கொல்லப்பட்டவருமான யாகியா சின்வாரின் உடன் பிறந்த சகோதரர் முகமது சின்வார் ஆவார். நவம்பர் 2024 முதல் வாரத்தில் முகமது சின்வார் அலுவலகத்தை இசுரேலிய பாதுகாப்புப் படைகள் சோதனை இட்டது.
## போர்த் தொழில்
2005ஆம் ஆண்டில் முகமது சின்வார் ஹமாஸ் அமைப்பின் கான் யூனிசு படையணி தளபதியாக பொறுப்பேற்றார். 2006ஆம் ஆண்டில் நடைபெற்ற ஒரு மோதலில் முகமது சின்வார், இஸ்ரேல் இராணுவ வீரர் *கிலாத் சாலித்*தை போர்க் கைதியாக  முகமது சின்வார் பிடித்து வைத்தார்.  2011ஆம் ஆண்டில் போர் கைதிகள் பரிமாற்றத்தின் போது, இஸ்ரேலில் சிறையில் இருந்த யாகியா சின்வார் உள்ளிட்ட 1027 ஹமாஸ் போராளிகளுக்கு ஈடாக, இஸ்ரேல் இராணுவ வீரர் *கிலாத் சாலித்* விடுவிக்கப்பட்டார்.

யாகியா சின்வாரின் இறப்பை அடுத்து,  முகமது சின்வார் ஹமாஸ் அமைப்பின் அடுத்த தலைவராக வாய்ப்புள்ளதாக கருதப்படுகிறார்.

## இதனையும் காண்க
* ஹமாஸ்
## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:ஹமாஸ் அமைப்பினர்
பகுப்பு:பாலஸ்தீன அரசியல்வாதிகள்
சனநாயகத் தமிழ்த் தேசியக் கூட்டணி

**சனநாயகத் தமிழ்த் தேசியக் கூட்டணி** (*Democratic Tamil National Alliance*, **DTNA**), என்பது இலங்கையில் இலங்கைத் தமிழரைப் பிரதிநிதித்துவப் படுத்தும் ஓர் அரசியல் கூட்டணி ஆகும். இக்கூட்டணி இலங்கைத் தேர்தல் திணைக்களத்தால் அங்கீகரிக்கப்பட்ட ஓர் அரசியல் கட்சி ஆகும். இதன் தேர்தல் சின்னம் குத்துவிளக்கு ஆக காணப்பட்டது . ஆயினும்2024ஆம் ஆண்டு நாடாளுமன்ற தேர்தல் முதல் இக்கூட்டின் சின்னமான குத்து விளக்கு சின்னம் மாற்றப்பட்டு  சங்கு சின்னம்  தற்போது   பயன்படுத்தப்பட்டு வருகின்றது.

## வரலாறு
2008 ஆம் ஆண்டில் தமிழ் சனநாயகத் தேசியக் கூட்டமைப்பு என்ற பெயரில் (TDNA) சனநாயக மக்கள் விடுதலை முன்னணி, ஈழமக்கள் புரட்சிகர விடுதலை முன்னணி (பத்மநாபா அணி), தமிழர் விடுதலைக் கூட்டணி ஆகியன இணைந்து 2008 கிழக்கு மாகாண சபைத் தேர்தல்களில் போட்டியிட்டது. இத்தேர்தலில் இக்கூட்டணி 1.30% வாக்குகளைப் பெற்று, ஒரு இடத்தை மட்டும் (ஆர். துரைரத்தினம்) மட்டக்களப்பு மாவட்டத்தில் பெற்றது.

2009 இல் ஈழப் போர் முடிவுக்குக் கொண்டுவரப்பட்டதை அடுத்து, இலங்கைத் தமிழ் அரசியல் கட்சிகளை ஒன்றிணைக்குமாறு புலம்பெயர் ஈழத்தமிழர் அழுத்தம் கொடுக்கத் தொடங்கினர், எனவே தமிழ் சனநாயகத் தேசியக் கூட்டமைப்பின் புளொட், தவிகூ ஆகிய கட்சிகள் இலங்கைத் தமிழரைப் பிரதிநிதித்துவப்படுத்தும் மிகப்பெரிய அரசியல் குழுவான தமிழ்த் தேசியக் கூட்டமைப்பில் (ததேகூ) இணைந்தன. சுரேஷ் பிரேமச்சந்திரன் தலைமையிலான ததேகூ உறுப்புக் கட்சியான ஈபிஆர்எல்எஃப் (சுரேஷ் பிரிவு) கட்சியின் எதிர்ப்பின் காரணமாக சுகு என்ற டி. சிறீதரன் தலைமையிலான ஈபிஆர்எல்எஃப் (பத்மநாபா பிரிவு) ததேகூ இல் சேர அனுமதிக்கப்படவில்லை. தமிழ் சனநாயகத் தேசியக் கூட்டமைப்பு அதன் பிறகு செயலற்ற நிலையில் இருந்தது.

2022 திசம்பரில், தமிழ் தேசியக் கூட்டமைப்பின் முக்கிய அங்கமான இலங்கைத் தமிழரசுக் கட்சி, 2023 இலங்கை உள்ளாட்சித் தேர்தலில் தனித்து போட்டியிடப் போவதாக அறிவித்தது.. இதற்குப் பதிலடியாக, தமிழ் சனநாயகத் தேசியக் கூட்டமைப்பின் எஞ்சியிருந்த இரண்டு உறுப்பினர்களான புளொட், தமிழீழ விடுதலை இயக்கம் (டெலோ) ஆகிய கட்சிகள் 2023 சனவரி உள்ளாட்சித் தேர்தல்களில் போட்டியிடுவதற்காக "சனநாயகத் தமிழ்த் தேசியக் கூட்டணி" என்ற புதிய கூட்டணியைத் தொடங்கின. இந்தக் கூட்டணியில் ஈபிஆர்எல்எஃப் (சுரேஷ்), தமிழ்த் தேசியக் கட்சி, சனநாயகப் போராளிகள் கட்சி ஆகியவை இந்தக் கூட்டணியில் இணைந்தன.

2024 நவம்பர் 14 இல் நடைபெற்ற 2024 நாடாளுமன்றத் தேர்தலில் இக்கூட்டணி யாழ்ப்பாணம், வன்னி, மட்டக்களப்பு, அம்பாறை ஆகிய தேர்தல் மாவட்டங்களில் சங்குச் சின்னத்தில் தனித்துப் போட்டியிட்டு மொத்தம் 65,382 (0.59%) வாக்குகளைப் பெற்றது. வன்னியில் போட்டியிட்ட டெலோ தலைவர் செல்வம் அடைக்கலநாதன் மட்டுமே நாடாளுமன்றத்திற்குத் தெரிவு செய்யப்பட்டார்.

## கூட்டணிக் கட்சிகள்
### நடப்பு

## தேர்தல் முடிவுகள்
### மாகாணசபை

## குறிப்புகள்

## மேற்கோள்கள்

பகுப்பு:இலங்கைத் தமிழ்த் தேசிய அரசியல் கட்சிகள்
தமிழ் வழியில் கற்றவர்களுக்கான இட ஒதுக்கீடு

தொடக்கக் கல்வி முதல் உயர்நிலைப் பள்ளிப் படிப்பு (10ஆம் வகுப்பு) வரை அல்லது பட்டயப்படிப்பு வரை அல்லது மேனிலைப் பள்ளி (+12) வரை அல்லது கல்லூரிப் படிப்பு வரை தமிழ் மொழியில் படித்த மாணவ-மாணவியர்களுக்கு  தமிழ்நாடு அரசின்  பணியாளர் தேர்வாணையம் மூலம் நேரடி வேலைவாய்ப்பில் 20%  இட ஒதுக்கீடு வழங்கி 16 ஆகஸ்டு 2021 அன்று தமிழ்நாடு அரசு அரசாணை வெளியிட்டது.

## இதனையும் காண்க
* தமிழ்நாட்டில் இட ஒதுக்கீடு
## மேற்கோள்கள்

பகுப்பு:தமிழ்நாட்டில் இட ஒதுக்கீடு
பகுப்பு:தமிழ்நாடு அரசுத் திட்டங்கள்
தமிழ்நாட்டில் இட ஒதுக்கீடு

தமிழ்நாட்டில் கல்வி மற்றும் அரசு வேலை வாய்ப்புகளில் மொத்த இட ஒதுக்கீடு 69% ஆகும். அதில் பிற்படுத்தப்பட்ட வகுப்பினருக்கு (**BC**) 26.5%, பிற்படுத்தப்பட்ட முஸ்லீம்கள் (**BCM**) 3.5%  உள் இடஒதுக்கீடும், மிகவும் பிற்படுத்தப்பட்ட பிரிவினருக்கு (**MBC**) 20%, பட்டியல் சாதியினருக்கு (SC) 15%, பட்டியல் சாதிகளில் ஒன்றான அருந்ததியருக்கு (**SCA** 3%  உள் இடஒதுக்கீடும், பட்டியல் பழங்குடியினருக்கு (**ST**) 1% இடஒதுக்கீடு வழங்கப்படுகிறது.தமிழ்நாட்டில் மிகவும் பிற்படுத்தப்பட்ட வகுப்பினருக்கு 27% இட ஒதுக்கீடு வழங்கப்படுகிறது.  2021ஆம் ஆண்டு முதல் மேற்படி இட ஒதுக்கீட்டின் கீழ் தமிழ் வழியில் கற்றவர்களுக்கான இட ஒதுக்கீடு 20% ஆகும்

தற்போது கீழ்கண்டவாறு தமிழ்நாட்டில் கல்வி மற்றும் அரசு வேலைவாய்ப்புகளில் பின்பற்றப்படும் இட ஒதுக்கீடு முறை பின்பற்றப்படுகிறது.

## இதனையும் காண்க
* தமிழ் வழியில் கற்றவர்களுக்கான இட ஒதுக்கீடு
* பிற்படுத்தப்பட்டோர்
* கிரீமிலேயர்
* பொருளாதாரத்தில் நலிந்த பிரிவினர்
* முன்னேறிய வகுப்பினர்

## மேற்கோள்கள்

பகுப்பு:தமிழ்நாட்டில் இட ஒதுக்கீடு
மலேசிய கூட்டரசு சாலை 51

**சிரம்பான்-கோலா பிலா சாலை** அல்லது **மலேசிய கூட்டரசு சாலை 51** (ஆங்கிலம்: *Malaysia Federal Route 51*; அல்லது *Seremban-Kuala Pilah Road*); மலாய்: *Laluan Persekutuan Malaysia 51* அல்லது *Jalan Seremban-Kuala Pilah*)  என்பது மலேசியா, நெகிரி செம்பிலான் மாநிலத்தின் சிரம்பான்; கோலா பிலா; மாவட்டங்களில் உள்ள கூட்டரசு சாலை ஆகும்.

நெகிரி செம்பிலான் மாநிலத்தில் மிகவும் பரபரப்பான சாலையாக அறியப்படுகிறது.

## பொது

இந்தச் சாலையின் கிலோமீட்டர் **0**; சிரம்பான் நகரில் மலேசிய கூட்டரசு சாலை 1-இன் சாலைப் பரிமாற்றத்தில் அமைந்துள்ளது. சிரம்பான் நகரில் தொடங்கும் இந்தச் சாலை, பின்னர் அம்பாங்கான் மற்றும் பாரோய் நகர்ப் பகுதிகளில் மலேசிய கூட்டரசு சாலை 97 -ஐ சந்திக்கிறது. 

அதன் பின்னர் காஜாங்-சிரம்பான் நெடுஞ்சாலை  எனும் LEKAS நெடுஞ்சாலையையும் மற்றும் பெர்சியாரான் செனவாங் 1  எனும் சாலையையும் சந்திக்கிறது.

### காராக்-தம்பின் நெடுஞ்சாலை

இதைத் தொடர்ந்து தித்திவாங்சா மலைத்தொடர் வழியாகச் சென்று புக்கிட் புத்துஸ் கிராமப் பகுதியில் உள்ள  புக்கிட் புத்துஸ் சாலையை வெட்டிச் செல்கிறது. அடுத்தக் கட்டமாக செரி மெனாந்தி பகுதியில் உள்ள தெராச்சி சாலை  மற்றும் தஞ்சோங் ஈப்போ சாலை  ஆகிய சாலைகளுக்கு முதன்மைச் சாலையாக அமைகிறது.

இறுதியில் இந்தச் சாலை, காராக்-தம்பின் நெடுஞ்சாலை -ஐ கோலா பிலா நகரத்தில் சந்திக்கிறது.

## அமைவு

1920-களில் பிரித்தானியர்களால் இந்தச் சாலை அமைக்கப்பட்டது. 48 மீட்டர் உயரமுள்ள புக்கிட் புத்தூஸ் மேம்பாலம் மலேசியாவின் நான்காவது உயரமான பாலமாகும். புக்கிட் புத்தூஸ் சாலை என்று அழைக்கப்படும் பாரோய் முதல் உலு பெண்டுல் வரையிலான **சிரம்பான்-கோலா பிலா சாலை**, அதன் குறுகிய மற்றும் ஆபத்தான கூர்மையான சாலை முனைகளுக்குப் பெயர் பெற்றது.

புக்கிட் புத்தூஸ் மேம்பாலம் உட்பட புதிய 6.7 கிமீ புறவழிச்சாலையின் கட்டுமானம் 2006=ஆம் ஆண்டு தொடங்கப்பட்டு 2009-ஆம் ஆண்டின் தொடக்கத்தில் நிறைவடைந்தது. நவம்பர் 2009-இல் புறவழிச்சாலை போக்குவரத்துக்கு திறக்கப்பட்டது. பழைய சிரம்பான்-கோலா பிலா சாலை;  புக்கிட் புத்தூஸ் லாமா சாலை  என மீண்டும் அரசிதழில் வெளியிடப்பட்டது.

### சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* செனவாங்
* பாரோய்
* செரி மெனாந்தி
* கோலா பிலா

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
இசுகந்தர் கடற்கரை நெடுஞ்சாலை

**இசுகந்தர் கடற்கரை நெடுஞ்சாலை** அல்லது **மலேசிய கூட்டரசு சாலை**   (ஆங்கிலம்: *Malaysia Federal Route 52*; அல்லது *Iskandar Coastal Highway*) (**ICH**); (முன்னர்: **ஜொகூர் பாரு மேற்கு கடற்கரை பூங்கா சாலை** *(Johor Bahru West Coast Parkway);* மலாய்: *Laluan Persekutuan Malaysia 52* அல்லது *Lebuhraya Pesisir Pantai Iskandar* (**LPPI**); என்பது மலேசியா, ஜொகூர் மாநிலத்தின் ஜொகூர் பாரு மாவட்டத்தில் உள்ள கூட்டரசு சாலை ஆகும்.

ஜொகூர் பாரு மாநகரத்தில் தற்போது மிகவும் பரபரப்பான சாலைகளில் இதுவும் ஒன்றாகும்.

## பொது

இசுகந்தர் கடற்கரை நெடுஞ்சாலையின் கிலோமீட்டர் **0**; இசுகந்தர் புத்திரியில் உள்ள லேடாங் வட்டச்சுற்று வழியில் அமைந்துள்ளது. இது ஒரு கட்டணமில்லா நெடுஞ்சாலை; மற்றும் இசுகந்தர் மலேசியா திட்டத்தின் ஒரு பகுதியாகும்.

**இசுகந்தர் கடற்கரை நெடுஞ்சாலை** என்பது இசுகந்தர் மலேசியாவில் கிழக்கு-மேற்கு நோக்கிய ஐந்தாவது அதிவேக நெடுஞ்சாலை ஆகும். 

இசுகந்தர் மலேசியாவில் உள்ள இதர நெடுஞ்சாலைகள்: 

*  பாசிர் கூடாங் நெடுஞ்சாலை - *(Pasir Gudang Highway)*
*  பொந்தியான்-ஜொகூர் பாரு இணைப்பு - *(Pontian–Johor Bahru Link)*
*  செனாய்-தெசாரு விரைவுச்சாலை - *(Senai–Desaru Expressway)*
*  ஜொகூர் பாரு கிழக்கு கடற்கரை நெடுஞ்சாலை - *(Johor Bahru East Coast Highway)*

## அமைவு
இசுகந்தர் கடற்கரை நெடுஞ்சாலை என்பது ஜொகூர் பாரு மேற்கு கடற்கரை பூங்கா சாலை *(Johor Bahru West Coast Parkway)* என்று அழைக்கப்பட்டது. 8 கிமீ (5 மைல்) நீளம் கொண்ட அந்தக் கடற்கரை பூங்கா சாலை, சுகூடாய் நெடுஞ்சாலை கட்டப்படுவதற்கு முன்பு மலேசிய கூட்டரசு சாலை 1-இன்  ஒரு பகுதியாக இருந்தது.

இருப்பினும், 1965-இல் மலேசியாவிலிருந்து சிங்கப்பூர் பிரிந்த பிறகு, சிங்கப்பூர் மக்களுக்கான வணிக மையமாக ஜொகூர் பாரு மாற்றம் கண்டது. அதன் காரணமாக சுகூடாய் நெடுஞ்சாலை கட்டப்படுவதற்கு முக்கியத்துவம் வழங்கப்பட்டது. அதன் தொடர்ச்சியாக இசுகந்தர் கடற்கரை நெடுஞ்சாலை உருவாக்கப்பட்டது.

### சாலைத் தரம்

இந்த  நெடுஞ்சாலையின் பெரும்பாலான பகுதி, ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* செனவாங்
* பாரோய்
* செரி மெனாந்தி
* கோலா பிலா

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
ரிங்கி கன்னா

**ரிங்கிள் கன்னா** (Rinke Khanna) (பிறப்பு **ரிங்கிள் சதின் கன்னா** ; 27 சூலை 1977) ஓர் இந்திய நடிகை ஆவார். இவர் நடிகை டிம்பிள் கபாடியா மற்றும் நடிகர் ராசேசு கன்னாவின் இளைய மகள் ஆவார். இவருக்கு ட்விங்கிள் கன்னா என்ற சகோதரி உள்ளார். இவர் *பியார் மே கபி கபி* (1999) திரைப்படத்தில் அறிமுகமானார். இவர் தனது இயற்பெயரான ரிங்கிள் என்ற பெயரை ரிங்கி என்று மாற்றினார். *முசே குச் கெக்னா கை* என்ற திரைப்படத்தில் துணை கதாபாத்திரத்தில் நடித்தார்.

## ஆரம்பகால வாழ்க்கை
கன்னா 27 சூலை 1977  இல் மும்பையில் பிறந்தார். தந்தை ராசேசு கன்னா மற்றும் தாயார் டிம்பிள் கபாடியா ஆகியோருக்கு பிறந்தார். இவர்கள் இருவரும் திரையுலகைச் சார்ந்தவர்கள். இவர் பெற்றோரின் இளைய மகள் ஆவார். இவரது மூத்த சகோதரி ட்விங்கிள் கன்னாவும் ஓர் நடிகை ஆவார். இவர் 8 பிப்ரவரி 2003 இல் சமீர் சரணை மணந்தார் மற்றும் லண்டனில் தனது கணவர் மற்றும் குழந்தைகளுடன் வசித்து வருகிறார்.
## திரைப்படங்கள்

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
காசியப் பந்து

thumb|காசியப் பந்து
**காசியப் பந்து** (*Kashyap Bandhu*, மார்ச் 1899 - 18 திசம்பர் 1985), காசுமீரில் சிறீநகரிலிருந்து 40 கிமீ தொலைவில் உள்ள குயர் எனும் இடத்தில் பிறந்தார், இவரது பெற்றோர்கள் இவருக்கு தாரா சந்த் என்று பெயரிட்டனர். இவர் ஓர்  அரசியல் தலைவரும் சமூக சீர்திருத்தவாதி ஆவார்.

## தொடக்க வாழ்க்கை
காசியப் 1931 இல் யுவக் சபையில் சேர்ந்தார். அப்போது அவருக்கு வயது 20 ஆகும். குவெட்டாவில் நகரில் ஆரிய சமாஜத்தை  தழுவினார். இவர் தனது இயற் பெயரான தாரா சந்த் கவுல் என்ற பெயரை காசியப் பந்து என்று மாற்றிக்கொண்டார். இவர் லாகூரில் உள்ள ஓர் சமாசிஸ்ட் கல்வி நிறுவனத்தில் விசுவ பந்துவின் கீழ் சமசுகிருதம் மற்றும் புனித நூல்களை படித்தார். 1929 இல் பிரோசுபூரில் குடியேறிய காசுமீர் பண்டிதர் விசுணு தத்தாவின் மகள் விமலா தேவியைக் காதலித்து திருமணம் செய்துகொண்டார்.

## அரசியல் வாழ்க்கை
சிறிது காலத்திற்குப் பிறகு அவர் வேலையை விட்டுவிட்டு லாகூருக்குச் சென்றார். அவர் ஆரிய சமாசத்தின் செல்வாக்கின் கீழ் வந்து லாகூரில் உள்ள வ்ரஜானந்த் ஆசிரமத்தில் சேர்ந்தார்.

## சமூக சீர்திருத்தங்கள்
பந்து 1931 இல்  காசுமீருக்குத் திரும்பினார். காசுமீருக்குத்  திரும்பிய பிறகு அவர் பிரேம் நாத் பசாசு (Prem Nath Bazaz), சிவ் நரேன் ஃபோதேதர் (Shiv Narain Fotedar) மற்றும் சியா லால் கிலம் (Jia Lal Kilam) ஆகியோருடன் இணைந்து "யுவக் சபா" (Yuvak Sabha) ஒன்றை ஏற்பாடு செய்தார். பெண்களின் பிரச்சினைகளுக்கு புதிய உத்வேகத்தை அளித்தார். காஷ்மீரி பண்டிட் பெண்களிடையே ஆடையில் மாற்றம், ஒரு புதிய தோற்றம், பெண்கள் விகாரமான மற்றும் அன்னிய ஆடைகளை அணியும் பழக்க வழக்கங்களை நிராகரிக்குமாறு கேட்டுக் கொண்டார். 

## மேற்கோள்கள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய சமுதாய மறுமலர்ச்சியாளர்கள்
பகுப்பு:ஜம்மு காஷ்மீர் அரசியல்வாதிகள்
பகுப்பு:1985 இறப்புகள்
பகுப்பு:1899 பிறப்புகள்
அருந்ததியர் இட ஒதுக்கீடு

மு. கருணாநிதியின் இறுதி ஆட்சிக் காலத்தில் (13 மே 2006 – 15 மே 2011) தமிழ்நாடு அரசு, 2009ஆம் ஆண்டில் பட்டியல் சமூகத்தவர்களுக்கு ஒதுக்கப்பட்ட  18% இட ஒதுக்கீட்டிலிருந்து, மிகவும் ஒடுக்கப்பட்ட பட்டியல் சமூகமான அருந்ததியர்களுக்கு   3% உள் இட ஒதுக்கீடு வழங்கப்பட்டது. இதனை எதிர்த்து பலர் நீதிமன்றத்திற்கு சென்றனர். இறுதியில் 3 ஆகஸ்ட் 2024 அன்று இந்திய உச்ச நீதிமன்றத்தில் அரசியல் சாசன அமர்வு, பட்டியலின அருந்ததியர் சமூகத்திற்கு தமிழ்நாடு அரசு அறிவித்த  3% உள் ஒதுக்கீடு வழங்கியது சரியே என தீர்ப்பளித்தது.
## மேற்கோள்கள்

பகுப்பு:தமிழ்நாட்டில் இட ஒதுக்கீடு 
பகுப்பு:இந்தியாவில் இட ஒதுக்கீடு
முசாஃபர் இக்பால் கான்

**முசாஃபர் இக்பால் கான்** (Muzaffar Iqbal Khan) சம்மு-காசுமீரைச் சேர்ந்த இந்திய அரசியல்வாதி ஆவார். 2024 முதல் சம்மு-காசுமீர் சட்டமன்ற உறுப்பினராக உள்ள இவர் சுயேட்சை வேட்பாளராக தனமந்தி  சட்டமன்றத் தொகுதியில் போட்டியிட்டு வெற்றி பெற்றார். இவர் ஓய்வு பெற்ற முன்னாள் நீதிபதி ஆவார். சுயேட்சை வேட்பாளரான முசாஃபர் இக்பால் கான் (Muzaffar Iqbal Khan)  பாரதிய ஜனதா கட்சி வேட்பாளரான முகமது இக்பால் மாலிக்கை (Mohd Iqbal Malik) 6179 வாக்குகள் அதிகம் பெற்று வென்றார்.

## மேலும் காண்க

* 2024 சம்மு-காசுமீர் சட்டப்பேரவைத் தேர்தல்
* சம்மு காசுமீர் சட்டப்பேரவை

## மேற்கோள்கள்

பகுப்பு:ஜம்மு காஷ்மீர் அரசியல்வாதிகள்
பகுப்பு:சம்மு காசுமீர் சட்டமன்ற உறுப்பினர்கள் 2024-2029
பகுப்பு:வாழும் மக்கள்
நவ்யா அரிதாசு

**நவ்யா அரிதாசு** (*Navya Haridas*) கேரள மாநிலத்தை சேர்ந்த ஓர் இந்திய அரசியல்வாதி ஆவார். இவர் இரண்டுமுறை கோழிக்கோடு மாநகராட்சி மன்ற உறுப்பினராக தேர்ந்தெடுக்கப்பட்டுள்ளார். கேரள மாநிலம் வயநாடு மக்களவைத் தொகுதி 2024 இடைத்தேர்தலில் பாரதிய ஜனதா மகிளா மோர்ச்சா தலைவர் நவ்யா அரிதாசை பாரதியா ஜனதா கட்சி தேர்வு செய்தது. இவர் காங்கிரசின் தேசியத் தலைவர் பிரியங்கா காந்தி வத்ரா மற்றும் இடதுசாரி ஜனநாயக முன்னணி (LDF) கட்சியின் சத்யன் மொகேரி ஆகியோரை எதிர்த்து போட்டியிடுகிறார்.

## இளமையும் கல்வியும்
நவ்யாவின் தந்தை டி. அரிதாசன், தாயார் டி. எம்.. சகுந்தலா ஆவார். இவரின் கணவர் சோபின் சியாம். இவர்களுக்கு சாத்விக் சோபின் மற்றும் இசானா சோபின் என்ற இரண்டு குழந்தைகள் உள்ளனர். நவ்யா இயந்திரப் பொறியியல் மற்றும்  தொழில்நுட்பவியல் இளையர் பட்டம் பெற்றவர் ஆவார்.

## மேற்கோள்கள்

பகுப்பு:பாரதிய ஜனதா கட்சி அரசியல்வாதிகள்
பகுப்பு:கேரள அரசியல்வாதிகள்
பகுப்பு:1985 பிறப்புகள்
பாலா கைலாசம்

**பாலா கைலாசம்** (*Bala Kailasam*, 26 அக்டோபர் 1960-15 ஆகத்து 2014) என்பவர் ஒரு இந்திய ஆவணப் படப் படைப்பாளியும், நாடக எழுத்தளரும் ஆவார். இவர் முதன்மையாக தமிழகத் திரைப்படத்துறையில் பணியாற்றினார். இவர் தமிழ் திரைப்பட தயாரிப்பாளரான கே. பாலச்சந்தரின் மகன் ஆவார்.

## கல்வி
பாலா கைலாசம் 1983 இல் சென்னை பல்கலைக்கழகத்தில்,  மின்னணு மற்றும் தகவல் தொடர்பு பொறியியலில் பட்டம் பெற்றார். மின்னர்  அமெரிக்காவில் உள்ள அயோவா பல்கலைக்கழகத்தில் திரைப்படம் மற்றும் காணொளி தயாரிப்பில் பயிற்சி பெற்றார்.

## தொழில்
தமிழ், தெலுங்கு, மலையாளம், கன்னடம், இந்தி  ஆகிய மொழிகளில் தொலைக்காட்சி நிகழ்ச்சிகளை தயாரித்த மின் பிம்பங்கள் புரொடக்சன்ஸ் பிரைவேட் லிமிடெட் நிறுவனத்தின் படைப்பாக்கம் மற்றும் வணிகத் தலைவராக பாலா கைலாசம் இருந்தார். 2011 முதல் 2013 வரை தமிழில் 24 மணி நேர செய்தி அலைவரிசையான  புதிய தலைமுறை தொலைக்காட்சியின்  படைப்பாக்கத் தலைவராக இருந்தார்.

## திரைப்படவியல்

* 1987 - The Twice Discriminated
* 1992-வேலி
* 1990-மரபு வாஸ்து
* 1992-Quality, Our own Heritage
* 2009-WritingonWater
* 2009-நீருண்டுநிலமுண்டு

## தொலைக்காட்சித் தொடர்கள்

* 1993-ரகுவம்சம், சன் தொலைக்காட்சி, தமிழ்
* 1994-மர்மதேசம், சன் தொலைக்காட்சி, தமிழ்
* 1995 -
** ரமணி விசஸ் ரமணி (தமிழ் சிட்காம்), சன் தொலைக்காட்சி, தமிழ்
** நய்யாண்டி தர்பார்
** வீட்டுக்கு வீடு லூட்டி
** கதை அல்ல நிஜம்

## நினைவு விருது
ஆவணப் படத் தயாரிப்பில் சிறந்து விளங்கிய பாலா கைலாசத்தின் நினைவைப் போற்றும் வகையில் பாலா கைலாசம் நினைவு விருதை சினிமா ரெண்டெஸ்வஸ் அறக்கட்டளை நிறுவியது.

## மேற்கோள்கள்

பகுப்பு:2014 இறப்புகள்
பகுப்பு:1960 பிறப்புகள்
பகுப்பு:இந்திய ஆவணப்படத் தயாரிப்பாளர்கள்
பொருளாதாரத்தில் பின்தங்கிய முன்னேறிய வகுப்பினருக்கான இட ஒதுக்கீடு

**பொருளாதாரத்தில் பின்தங்கிய முன்னேறிய வகுப்பினருக்கான இட ஒதுக்கீடு**, இந்திய அரசு பொருளாதாரத்தில் பின்தங்கிய முன்னேறிய வகுப்பினருக்கு உயர் கல்வி நிறுவனங்கள் மற்றும் மத்திய அரசு வேலைவாய்ப்பில் 10% இட ஒதுக்கீடு வழங்கியுள்ளது. இதற்காக சனவரி 2019ஆம் ஆண்டில் நாடாளுமன்றத்தின் இரு அவைகளில்  124-வது அரசியலமைப்புச் திருத்தச் சட்டம் நிறைவேற்றப்பட்டது. முன்னேறிய வகுப்பில் உள்ள ஏழைகளுக்கு 10% இட ஒதுக்கீடு சட்டம் 14 சனவரி 2019 முதல் நடைமுறைக்கு வந்தது.

## இட ஒதுக்கீடு பெற தகுதியுடையவர்கள்
முன்னேறிய வகுப்பில் உள்ளவரின் ஆண்டு வருமானம் ரூபாய் .8 இலட்சத்துக்கும் கீழ் வருமானம் பெறுவோர் 10% இட ஒதுக்கீடு பெற தகுதி உடையவர்கள்.அதேநேரத்தில் ஐந்து ஏக்கருக்கு மேல், வேளாண்மை நிலம் வைத்திருப்போர், நகராட்சி பகுதிகளில் 
1000 சதுர அடிக்கு மேல்  குடியிருப்பு வீடு வைத்திருப்பவர்கள், சில குறிப்பிட்ட நகராட்சிப் பகுதிகளில் 100 சதுர கெஜத்திற்கும் மேல்  வீட்டு மனை வைத்திருப்பவர்கள் மற்றும் சில குறிப்பிட்ட நகராட்சிகளில் 200 சதுர கெஜத்திற்கும் மேல் வீட்டு மனை வைத்திருப்பவர்களுக்கு 10% இட ஒதுக்கிடு பொருந்தாது.
### விதி விலக்கு
மத்திய அரசின் நேரடித் தேர்வில் **குரூப் ஏ** மற்றும் அதற்கும் கீழான அறிவியல் மற்றும் தொழில் நுட்ப பதவியிடங்களுக்கு 10% இட ஒதுக்கீடு முறை பொருந்தாது.

## மாநிலங்களில் 10% இட ஒதுக்கீடு
பொதுப்பிரிவினரின் ஏழைகளுக்கு 10% இட ஒதுக்கீட்டிற்கு மாநில அரசுகளே முடிவு  எடுக்கலாம் என இந்திய அரசு கூறியுள்ளது.
## பொருளாதாரத்தில் பின்தங்கியவருக்கான சான்றிதழ்
பொருளாதாரத்தில் பின்தங்கியவருக்கான இட ஒதுக்கீடு பெற அதற்கான வருமானச் சான்றிதழ் மற்றும் சொத்துச் சான்றிதழை வருவாய்த் துறை வட்டாட்சியர் அலுவலகத்தில் பெற வேண்டும். மேலும் வருமானச் சான்றிதழ் பெறுவதற்கு அனைத்து குடும்ப உறுப்பினர்களின் வருவாயை கணக்கிட்டே அளிக்க வேண்டும் என, வட்டாட்சியர்களுக்கு தமிழ்நாடு அரசு உத்தரவிட்டுள்ளது.
## இதனையும் காண்க
* இந்தியாவில் இட ஒதுக்கீடு
* தமிழ்நாட்டில் இட ஒதுக்கீடு
* ஜம்மு காஷ்மீரில் இட ஒதுக்கீடு 
## மேற்கோள்கள்

பகுப்பு:இந்தியாவில் இட ஒதுக்கீடு
மலேசிய கூட்டரசு சாலை 53

**சிரம்பான்-போர்டிக்சன் சாலை** அல்லது **மலேசிய கூட்டரசு சாலை**  (ஆங்கிலம்: *Malaysia Federal Route 53*; அல்லது *Seremban–Port Dickson Road*); மலாய்: *Laluan Persekutuan Malaysia 53* அல்லது *Jalan Seremban–Port Dickson*) என்பது மலேசியா, நெகிரி செம்பிலான் மாநிலத்தில் உள்ள கூட்டரசு சாலை ஆகும்.

இந்தச் சாலை 33.2 கிமீ (20.6 மைல்) நீளம் கொண்டது; மற்றும் நெகிரி செம்பிலான் மாநிலத்தின் தலைநகரமான சிரம்பான் நகரத்தையும் போர்டிக்சன் கடற்கரை நகரத்தையும் இணைக்கிறது.

1998-ஆம் ஆண்டில், சிரம்பான்-போர்டிக்சன் நெடுஞ்சாலை *(Seremban–Port Dickson Highway)*  கட்டப் படுவதற்கு முன்பு, சிரம்பான்-போர்டிக்சன் சாலையே முதன்மைச் சாலையாக விளங்கியது.

## பொது

இந்தச் சாலையின் கிலோமீட்டர் **0**; போர்டிக்சன் நகரில், மலேசிய கூட்டரசு சாலை 5-இன் சாலைப் பரிமாற்றத்தில் உள்ளது. கிலோமீட்டர் **0** நினைவுச்சின்னம், போர்டிக்சன் நகரில் உள்ள பகாரு சாலையின் *(Jalan Baharu)* போஸ் மலேசியா *(Pos Malaysia)* அஞ்சல் நிலையத்திற்கு அருகில் அமைக்கப்பட்டுள்ளது.

1990-களில் இருந்து 2000-கள் வரை, சிரம்பான்-போர்டிக்சன் கூட்டரசு சாலை கடுமையான நெரிசலில் சிக்கித் தவித்தது. அதன் காரணமாகத்தான் தற்போதைய சிரம்பான்-போர்டிக்சன் நெடுஞ்சாலை *(Seremban–Port Dickson Highway)* புதிதாகக் கட்டப்பட்டது. 

பழைய சாலையில் ஆபத்தான சாலை முனைகள் இருந்தன. புதிய நெடுஞ்சாலை கட்டப்பட்ட பின்னர் ஆபத்துகளும் விபத்துகளும் குறைந்துள்ளன.

## அமைவு

### சாலைத் தரம்

இந்தக் கூட்டரசு சாலையின் பெரும்பாலான பகுதி, ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க
* மம்பாவ் 
* லாபு
* நீலாய்
* சிலியாவ்
* சிப்பாங்
* லுக்குட்
* போர்டிக்சன்

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
தோடா சட்டமன்றத் தொகுதி

**தோடா சட்டமன்றத் தொகுதி** (*Doda Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். தோடா உதம்பூர் மக்களவைத் தொகுதியின் ஒரு பகுதியாகும்.

## சட்டப்பேரவை உறுப்பினர்கள்

## தேர்தல் முடிவுகள்

### 2024

### 2014

## மேலும் காண்க
* தோடா

## மேற்கோள்கள்

பகுப்பு:தோடா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
யுன்னான் ஓலைப் பாம்பு

**யுன்னான் ஓலைப் பாம்பு** எனப் பொதுவாக அழைக்கப்படும் ***கேபியசு கிளர்கி*** (*Hebius clerki*), கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும். இந்தச் சிற்றினம் ஆசியாவினைத் தாயகமாகக் கொண்டது.

## புவியியல் வரம்பு
*கே. கிளர்கி* வடகிழக்கு இந்தியா, வடக்கு மியான்மர், தென்மேற்கு சீனா (யுன்னான் நேபாளம், மற்றும் பூட்டான் ஆகிய நாடுகளில் காணப்படுகிறது.

## வகைப்பாட்டியல்
பல வகைப்பாட்டியலாளர்கள் *கே. கிளார்க்கி*யை *கே. பேரலல்லசு* (முன்னர் *ஆம்பீசுமா பாரலல்லம்*) என்பதுடன் ஒத்ததாகக் கருதுகின்றனர். ஆனால் 2015ஆம் ஆண்டு ஆய்வு ஒன்று *கே. கிளார்கி* வகைப்பாட்டினை மறுபரிசீலனை செய்தது. *கே. பேரலல்சு* பற்றிய பல பதிவுகள் உண்மையில் *கே. கிளர்கி* சிற்றினத்தினைக் குறிக்கலாம்.

## வாழ்விடம்
*கே. கிளர்கி*  மீ (3,300 ) உயரத்திற்கு மேல் உள்ள மிதவெப்ப மண்டல ஈரப்பதமான மலைக் காடுகளில் வசிக்கும் ஒரு தரை வாழ் பாம்பு ஆகும்.

## இனப்பெருக்கம்
கே. கிளார்க்கியின் இனப்பெருக்கம் முறை குறித்த தகவல் இல்லை.

## மேற்கோள்கள்

## மேலும் வாசிக்க

* , , , , ,  (2015). "Revalidation of *Natrix clerki* Wall, 1925, an overlooked species in the genus *Amphiesma* Duméril, Bibron & Duméril, 1854 (Squamata: Natricidae)". *Zootaxa* **3919** (2): 375–395.
* , , , , ,  (2014). "A taxonomic revision of the Asian keelback snakes, genus *Amphiesma* (Serpentes: Colubridae: Natricinae), with description of a new species". *Zootaxa* **3873** (4): 425–440. (*Hebius clerki*, new combination).
* Wall F (2025). "Notes on Snakes collected in Burma in 1924". *Journal of the Bombay Natural History Society* **30** (4): 805–821. (*Natrix clerki*, new species, p. 809).

பகுப்பு:ஊர்வன
கேபியசு லாக்ரிமா

**ஓலமிடும் ஓலைப் பாம்பு** எனப் பொதுவாக அழைக்கப்படும் *கேபியசு லாக்ரிமா* (*Hebius lacrima*) என்பது *கொலுபிரிடே* குடும்பத்தைச் சேர்ந்த பாம்பு சிற்றினம் ஆகும். இந்தப் பாம்பு இந்தியாவில் அருணாச்சலப் பிரதேசத்தில் மட்டுமே காணப்படும் அகணிய உயிரி. அறியப்பட்ட ஒற்றை மாதிரியானது, பாசார் நகரின் புறநகரில் உள்ள ஒரு மலைச் சரிவில் நெல் வயல் ஒன்றிலிருந்து பெறப்பட்டது. இந்தச் சிற்றினத்தின் பெயர் இலத்தீன் பெயர்ச்சொல் *லாக்ரிமா* என்பதிலிருந்து பெறப்பட்டது. இது "கண்ணீர்" என்று பொருள்படும். இது வெண்ணிறக் கண் பகுதியில் கண்ணீரைப் போலத் தோற்றமளிக்கும்  இருண்ட பகுதியைக் குறிக்கிறது.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மலேசிய கூட்டரசு சாலை 54

**கோலா சிலாங்கூர்-கெப்போங் சாலை** அல்லது **கெப்போங் சாலை** அல்லது **மலேசிய கூட்டரசு சாலை**  (ஆங்கிலம்: *Malaysia Federal Route 54*; அல்லது *Kuala Selangor–Kepong Road*); மலாய்: *Laluan Persekutuan Malaysia 54* அல்லது *Jalan Kuala Selangor–Kepong*) என்பது மலேசியா, சிலாங்கூர் மாநிலத்தில் உள்ள கூட்டரசு சாலை ஆகும்.

இந்தச் சாலை 45.60 கிமீ (28.33 மைல்) நீளம் கொண்டது; மற்றும் கோலா சிலாங்கூர் அருகே உள்ள அசாம் ஜாவா நகரத்தையும் கோலாலம்பூர் மாநகருக்கு அருகில் உள்ள கெப்போங் நகரையும் இணைக்கிறது. மலேசிய கூட்டரசு சாலை 5 -இல் இருந்து கோலாலம்பூருக்குச் செல்லும் முதன்மைச் சாலையாக விளங்குகிறது

கோலா சிலாங்கூர்-கெப்போங் சாலை, கோலாலம்பூர் மாநகரத்திற்குச் செல்வதற்கான ஒரு முக்கிய வழித்தடமாகவும் உள்ளது. 2011-ஆம் ஆண்டில் கோலாலம்பூர்-கோலா சிலாங்கூர் விரைவுச்சாலை *(Kuala Lumpur–Kuala Selangor Expressway)* (**LATAR Expressway**)  கட்டப்படுவதற்கு முன்னர் கோலா சிலாங்கூர்-கெப்போங் சாலை தான் அப்பகுதியில் முதன்மைச் சாலையாக விளங்கியது.

## பொது

**மலேசிய கூட்டரசு சாலை** -இன் கிலோமீட்டர் **0**; கோலா சிலாங்கூர், அசாம் ஜாவா சிறு நகரில், மலேசிய கூட்டரசு சாலை 5-இன் சாலைப் பரிமாற்றத்தில் உள்ளது. இந்தச் சாலையில், செரி டாமன்சாரா–கெப்போங் பகுதியில் மலேசிய கூட்டரசு சாலை 5யின் கோலாலம்பூர் மத்திய வட்டச் சாலை 2   மட்டுமே கடந்து செல்கிறது.

## அமைவு

இந்த மலேசிய கூட்டரசு சாலை 54-க்கு வேறு மாற்று வழி இல்லை, மேலும் விசையுந்து பாதைகள் கொண்ட தனிப்பட்ட சாலைப் பிரிவுகள் எதுவும் இல்லை. 2020-ஆம் ஆண்டு வரை இஜோக்கில் இருந்து சுங்கை பூலோ வரை பல ஆபத்தான வளைவுகள் இருந்தன. 

தற்போது மலேசிய பொதுப்பணித் துறையினால் நான்கு வழிச்சாலையாக மேம்படுத்தப்பட்டு; அந்த ஆபத்தான வளைவுகள் அகற்றப்பட்டு நேர்கோட்டுச் சாலையாக உருவாக்கம் பெற்றுள்ளது.

### சாலைத் தரம்

இந்தக் கூட்டரசு சாலையின் பெரும்பாலான பகுதி, ஜேகேஆர் '''R5''' *(JKR R5)* சாலைத் தரத்தின் கீழ் அமைக்கப்பட்டுள்ளது. 

மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது. அத்துடன், சில பிரிவுகளில் விசையுந்து பாதைகளும் உள்ளன.

## விளக்கம்

* **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
* **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
* **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)

## மேலும் காண்க

* புக்கிட் ரோத்தான் 
* ஈஜோக் 
* சுங்கை பூலோ 
* டாமன்சாரா 
* கெப்போங் 
* பத்து மலை

## மேற்கோள்கள்

## வெளி இணைப்புகள்

பகுப்பு:மலேசியாவில் உள்ள சாலைகள்
பகுப்பு:மலேசிய கூட்டரசு சாலைகள்
பகுப்பு:மலேசிய நெடுஞ்சாலைகள்
நேட்ரிக்சு

***நேட்ரிக்சு***  (*Natrix*) என்பது யூரேசியா முழுவதும் காணப்படும் பழைய உலக பாம்புகளின் ஒரு பேரினமாகும். இருப்பினும் *[[பகடைப்பாம்பு|நேட்ரிக்சு தெசுல்லாட்டா]]* எகிப்திலும் *நே. அசுட்ரெப்டோபோரா* மற்றும் *நே. மவுரா* ஆகிய பாம்புகள் வடமேற்கு ஆப்பிரிக்காவிலும் வாழ்கின்றன. பொதுவாக *கொலுப்ரிடே* குடும்பத்தின் *நேட்ரிசினே* துணைக்குடும்பத்தில் உள்ள இவை பொதுவாகப் **புல் பாம்புகள்** என்றும் **தண்ணீர் பாம்புகள்** என்று அழைக்கப்படுகின்றன. ஆனால் பொதுவாக "புல் பாம்பு" மற்றும் "தண்ணீர் பாம்பு" என்றும் அழைக்கப்படும் வேறு சில பாம்பு சிற்றினங்கள் இந்தப் பேரினத்தில் இல்லை.

## சிற்றினங்கள்
*நேட்ரிக்சு* பேரினத்தில் ஐந்து சிற்றினங்கள் உள்ளன. இப்பேரினத்தில் வாழ்ந்த ஐந்து சிற்றினங்கள் அழிந்துவிட்டன (புதைபடிவம் மட்டுமே).

குறிப்பு: அடைப்புக்குறிக்குள் உள்ள இருசொற் பெயர், இந்தச் சிற்றினங்கள் முதலில் *நேட்ரிக்சு* தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.

## சொற்பிறப்பியல்
*நேட்ரிக்சு* என்பது நீர்ப் பாம்பைக் குறிக்கும் பாரம்பரிய இலத்தீன் சொல்லாகும். இந்தச் சொல் "பாம்பு" என்று பொருள்படும் ஒரு முன்-இந்தோ-ஐரோப்பிய மூலத்திலிருந்து வந்தது. இச்சொல் செல்திக்கு மற்றும் இடாய்ச்சு மொழிகளில் உடன் தோன்றிய சொற்களாகும். பிந்தையது ஆங்கிலச் சேர்க்கைக்கு உட்பட. இதன் நாட்டுப்புறச் சொற்பிறப்பியல் மூலம் இலத்தீன் மொழியில் "நீச்சல்" என்று பொருள்படும். இது "நீச்சல் வீரர்" என்பதற்கான இலக்கண ரீதியாகப் பெண் வார்த்தையாகத் தோன்றுகிறது.

## புவியியல்
பொதுவாக *நேட்ரிக்சு கெல்வெட்டிகா* என்று அழைக்கப்படும் வரி புல் பாம்பு மேற்கத்திய ஐரோப்பியத் வம்சாவளி பெரும்பாலும் தெற்கு பிரான்சிலும், தெற்கு ஐரோப்பிய தீபகற்பங்களில் உள்ள பாரம்பரியப் புகலிடங்களுக்கு வெளியேயும் காணப்படலாம். பொதுவான புல் பாம்பின் ஒரு பரம்பரையும் (*நே. நேட்ரிக்சு*) எசுகாண்டிநேவியா, மத்திய ஐரோப்பா மற்றும் பால்கன் தீபகற்பத்திலும் காணப்படுகிறது.

## மேற்கோள்கள்

## மேலும் வாசிக்க

* Laurenti JN (1768). *Specimen medicum, exhibens synopsin reptilium emendatam cum experimentis circa venena et antidota reptilium austriacorum*. Vienna: "Joan. Thom. Nob. de Trattnern". 214 pp. + Plates I-V. (*Natrix*, new genus, p.&nbsp;73). (in Latin).

பகுப்பு:ஊர்வன
பவுலியா

**பவுலியா** (*Fowlea*) என்பது *கொலுபிரிடே* குடும்பத்தின் *நேட்ரிசினே* துணைக்குடும்பத்தில் உள்ள பாம்புகளின் பேரினமாகும். இந்தப் பேரினம் ஆசியாவில் காணப்படுகிறது.

## சிற்றினங்கள்
பின்வரும் சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.

* *பவுலியா அசுபெரிமா* (பௌலெங்கர், 1891) -பௌலெங்கர் தண்ணீர் பாம்பு
* *பவுலியா பிளாவிபங்க்டாட்டா* (காலோவெல், 1860-மஞ்சள்-புள்ளி தண்ணீர் பாம்பு
* *பவுலியா மெலன்சோசுடா* (கிரேவன்கார்ஸ்ட், 1807) -சாவக்ம் தண்ணீர் பாம்பு
* *[[கண்டங்கண்டை நீர்க்கோலி|பவுலியா பிசுகேட்டர்]]* (சினைடர், 1799) - வரிக்கீறு தண்ணீர் பாம்பு
* *பவுலியா பங்சுலட்டா* (குந்தர், 1858) -புள்ளி தண்ணீர் பாம்பு
* பவுலியா சான்கிஜோகானிசு (பௌலெங்கர், 1890) -தூய யோவான் தண்ணீர் பாம்பு
* *பவுலியா இசுக்நுரென்பெர்கெரி* (கிராமர், 1977) -பட்டை கழுத்து தண்ணீர் பாம்பு
* *பவுலியா யுனிகலர்*  -திக்ரி தண்ணீர் பாம்பு
* *பவுலியா யுன்னானென்சிசு* (ஆண்டர்சன், 1879) -யுன்னான் இடலைந் நிறத் தண்ணீர் பாம்பு

இந்தப் பேரினத்தைச் சேர்ந்த பௌலெஞ்சர் தண்ணீர் பாம்பு மற்றும் வரிக்கீறு தண்ணீர் பாம்பு போன்ற சில பாம்புகள் *செனோக்ரோபிசு* பேரினத்திலிருந்து *பவுலியா* பெரினத்திற்கு மாற்றப்பட்டன.

குறிப்பு: அடைப்புக்குறிக்குள் உள்ள இருசொற் பெயரீடு, இந்த சிற்றினங்கள் முதலில் *பெளலிய*வினைத் தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.

## மேற்கோள்கள்

## மேலும் வாசிக்க

* Theobald W (1868). "Catalogue of the Reptiles of British Birma [sic], embracing the Provinces of Pegu, Martaban, and Tenasserim; with descriptions of new or little-known species". *Journal of the Linnean Society. Zoology. (London)* **10**: 4–67. (*Fowlea*, new genus, p. 48).

பகுப்பு:ஊர்வன
பவுலியா யுனிகலர்

***பவுலியா யுனிகலர்*** (*Fowlea unicolor*) என்பது *கொலுபிரிடே* குடும்பத்தைச் சேர்ந்த ஒரு பாம்பு சிற்றினமாகும். தற்போது அறியப்பட்டபடி, இது இலங்கையில் மட்டுமே காணப்படும் அகணிய உயிரி.  இருப்பினும் இது தென்னிந்தியாவிலும் காணப்படலாம். ப. யுனிகலர் ஒப்பீட்டளவில் சீரான பழுப்பு நிற முதுகினைக் கொண்டுள்ளதால் இப்பெயரிடப்பட்டது. ப. யுனிகலர் பின் வரும் பண்புகளால் பிற சிற்றினங்களிலிருந்து வேறுபடுகின்றது. முதிர்ச்சியடைந்த பாம்பில் ஆண் அதிகபட்ச மொத்த நீளம் 662 மிமீ ஆகவும் பெண் பாம்பில் இது 714 மிமீ ஆகவும் உள்ளது. இப்பாம்பு நீளமான வாலினைக் கொண்டுள்ளது. இது உடல் நீளத்தில் 32.0–35.3% சதவிகிதமாகும். 

## மேற்கோள்கள்

பகுப்பு:இலங்கை ஊர்வன
இராணவானா பூனைப்பாம்பு

**இராணவானா பூனைப்பாம்பு** என்று பொதுவாக அழைக்கப்படும் *போயிகா இராணவானே* (*Boiga ranawanei*) என்பது *கொலுப்ரிடே* குடும்பத்தைச் சேர்ந்த ஒரு பாம்பு சிற்றினமாகும். இந்தச் சிற்றினமானது இலங்கை பூர்வீகமாகக் கொண்ட அகணிய உயிரி.  இராணவானா பூனைப்பாம்பு நடுத்தர அளவிலானது. இப்பாம்பின் நீளம் மூக்குப் பகுதியிலிருந்து குதம் வரை அதிக பட்சமாக ஆண் பாம்பில் 1105 மிமீ நீளமும் பெண் பாம்பில் 899 மிமீ வரை இருக்கும். பக்கவாட்டாகத் தட்டையான உடலைக் கொண்டுள்ளது. செதில்கள் மென்மையாகவும் வயிற்றுக் கவசங்கள் வெளிப்படையான அடையாளங்கள் இல்லாமல் காணப்படும். முதுகு மற்றும் தலையின் நிறம் மஞ்சள்-பழுப்பாகவும், பரந்த குறுக்கு அடர் பகுதியினைக் கொண்டுள்ளது. கீழ்ப் பக்கத்தில் இணைக்கப்படாத பழுப்பு நிறப் பட்டைகள் காணப்படும். வயிற்றுப் பகுதி வெளிர் மஞ்சள் நிறமானது. முதுகுப்புறத்தை விட இலகுவானது. முகப் பகுதியில் அடையாளங்கள் ஏதும் இல்லாமல் உள்ளது. வாலின் நிறம் உடலின் நிறத்தினை ஒத்துள்ளது.

இந்தப் பூனைப்பாம்பின் சிற்றினப் பெயரான போ. இராணவானே தற்போது இலங்கையில் வனவிலங்கு சூழல் குறித்து விரிவான ஆய்வுகளை மேற்கொண்டு வரும் கே. பி. இராணவானாவை கௌரவிக்கும் வகையில் இடப்பட்டது.

## மேற்கோள்கள்

பகுப்பு:இலங்கை ஊர்வன
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
துர்காபர் காயசுதா

**துர்காபர் காயசுதா** (*Durgabar Kayastha*)  இந்தியாவின் அசாம் மாநிலத்தில் காமரூபம் மண்டலம் காமக்யா பகுதியைச் சேர்ந்த ஓர் இலக்கியவாதி ஆவார். இவர் நன்கு அறியப்பட்ட மானசா கவிஞராகவும் 16-ஆம் நூற்றாண்டின் சிறப்பு மிக்க ஓஜா வல்லுநராகவும் இருந்தார்.

இவரது முக்கியப் படைப்புகளில் ஒன்றான பெகூலா உபாக்யானா, பெகூலா, சந்த் சதாகர் ஆகிய கதைகளை விவரிக்கிறது. பதின்மூன்றாம் நூற்றாண்டில் சுகவி நாராயணனும் பதினாறாம் நூற்றாண்டின் தொடக்கத்தில் துர்காபரும் இந்தப் பாடல்களை எழுதுவதற்கு நீண்ட காலத்திற்கு முன்பே, இந்தக் கதையுடன் தொடர்புடைய பாடல்வரிகள் மேற்கு காமரூபத்திலும் வட வங்காளத்தின் பிற பகுதிகளிலும் புழங்கி வந்தன. துர்காபர் இயற்றிய பாடல்கள் துர்காபரி என்று அழைக்கப்படுகின்றன. துர்காபர் காயசுதா மாதவ கந்தலியின் இராமாயணத்தைப் பாடல்களாக இயற்றினார். தானும் புதிதாகச் சில பாடல்களைப் புனைந்தார். இவை அனைத்தும் சேர்த்து மொத்தம் ஐம்பத்தெட்டு பாடல்கள் உள்ளன. இந்தப் பாடல்கள் வெவ்வேறு மரபார்ந்த இராகங்களின் அடிப்படையில் இசைக்கப்பட்டன. துர்காபர் காயசுதா ஓஜாபாலி நாட்டுப்புற நடனத்தில் இசைக்கும் வகையில் இராமாயணத்தை இயற்றினார். 

## மேற்கோள்கள்

பகுப்பு:1515 பிறப்புகள்
பகுப்பு:1560 இறப்புகள்
பகுப்பு:அசாமிய நபர்கள்
பகுப்பு:அசாமிய மொழி